ပရဟိတပညာႏရေꩻ

နုဲင်ႏငံႏတနုဲင်ႏငံႏတွမ်ႏ ခမ်းထီတဖြုံႏယို ကပြွူႏဖြိုကထင်ႏထိုဗာႏအကျောင်ꩻခရာႏနောဝ်ꩻ အွိုးခမ်းထီနောဝ်ꩻအကို အောဝ်ႏဒင်ႏနီလိုꩻသီး ပညာႏအဆင်ႏရန်းသွူ။ သမဲင်ꩻပညာႏသျင်ႏသီး ကသုတေသနနောဝ်ꩻ အဓိကပညာႏရေꩻဒျာႏရင်ꩻ အုံနောင်ရောင်ပညာႏအဆင်ႏရန်ႏတဲ့။ ဝွေꩻသီးပညာႏဆင်ႏရန်းတဲ့ သမ်းထွာဒျာႏလောကအတာႏပညာႏရေꩻဒျာႏရင်ꩻ နောဝ်ꩻမꩻ ကအောဝ်ႏထိုတသွောင်းသဲင်ꩻဗာႏနောဝ်ꩻသွူ။ ပရကရိုꩻနောဝ်ꩻ အမျာꩻအလင်အတာႏ၊ဟိတကရိုꩻနောဝ်ꩻ အကျိုꩻတရာꩻကထွာအီဗာႏ ယိုဖုံႏနောဝ်ꩻ ဝင်ꩻဟဲ့ꩻပရဟိတသွူ။

ဝင်ꩻရိုꩻသွူပရဟိတပညာႏရေꩻက လောကအတာႏအကျိုꩻထွာအီဒျာႏသွူ။ တဲက်ထွားတွမ်ႏလိုꩻမျိုꩻရေꩻတဲ့ လိုꩻမျိုꩻနောဝ်ꩻတမျိုꩻ ဖေႏကပြွူႏဖြိုတာႏလဲ့နောဝ်ꩻ၊ဝွေꩻသီးယေန်ႏငဲမုတွမ်ႏ လိတ်လုဲင်ꩻစွစ်ꩻလီတာႏတဲ့နောဝ်ꩻ၊ ခွိုꩻသွုပ်တသာတာႏ ယေန်ႏတဲ့ယေန်ႏဒျာႏ၊ ဒါႏတဲ့ဒါႏဒျာႏ နီဖဲ့ꩻနီခေါဝ် ကထီႏဒါႏပညာႏယိုစား ကနွောင်ꩻရာꩻဒါႏရာꩻကထေင်းထမ်ႏဒါႏ ပုဂ္ဂိုလ်ႏယိုစားတဲ့ ဟဲ့ꩻထွိုက်သင်ꩻငါႏ ပရဟိတလိုꩻဒါႏပညာႏသွူ။ နီကဒါႏထွူလဲဉ်းပညာႏဖုံႏယို ထာဒါႏထာꩻသေတရိုꩻတောဝ်း နီရပ်ရာႏအတာႏ၊ ဒုံဆောင်ႏဒေႏသအတာႏ၊ နီလိုꩻမျိုꩻအတာႏ ကကျိုꩻဆောင်ႏဒျာႏလိုꩻယံလိုꩻဒါႏဖုံႏယိုတဲ့ ဝွေꩻသီးကသွုံꩻဒါႏပညာႏနောဝ်ꩻ ထွာပရဟိတပညာႏရေꩻသွူ။ နီတဲ့သွဉ် လိုꩻလင်တဲ့အွဉ်ပါ ကဒါႏထီႏထွꩻဒါႏအနယ်ꩻပညာႏ နီပအိုဝ်ႏလိုꩻမျိုꩻတာႏ၊ ခွိုꩻသွုပ်အနာႏဂါတ်ဆာႏတုဲင်သားအတာႏ ကအောဝ်ႏဖန်းဖြယ် ကသွဉ်နယ်ဖေႏချာနောဝ်ꩻ အမျာꩻတာႏတဲ့နောဝ်ꩻ နမ်းတဖြာꩻတာႏတဲ့နောဝ်ꩻ အကျိုꩻအောဝ်ႏအာငါႏသွူ။Oo Myint Swe Buddha University

အုံနောင်

Category:ပညာႏတာႏ